ইসলামের বিপক্ষ শক্তি চায় না সিরিয়াতে স্বৈরাচার বিলুপ্ত হোক। চায় না দেশটিতে ইসলামের পক্ষের শক্তির বিজয়। বাশার আল-আসাদের ইরানের সাথে বন্ধুত্ব নিয়ে তাদের আপত্তি থাকলেও তাঁর সেক্যুলারিস্ট নীতি ও পাশ্চাত্য সংস্কৃতির প্রতি তাঁর প্রেম নিয়ে তারা প্রচণ্ড খুশি। ব্যক্তির ঈমান,চিন্তা-চেতনা এবং সে কোন পক্ষের সেটি ধরা পড়ে তার আচরণ ও সংস্কৃতির মধ্যদিয়ে। বাশার আল আসাদ,তাঁর বেপর্দা স্ত্রী ও তাঁর পরিবার যে আদর্শ ও সংস্কৃতির প্রতিনিধিত্ব করে তা ইসলামের নয়,বরং সেটি পাশ্চাত্যের। তাছাড়া সিরিয়ার সেনাবাহিনী কুয়েত থেকে ইরাকী সেনাবাহিনী হটাতে মার্কিন বাহিনীর সাথে কাঁধে কাঁধ মিলিয়ে যুদ্ধও করেছে।শুধু তাই নয়,আল কায়েদের সদস্য সন্দেহ করে মার্কিনীরা যাদের নানা দেশ থেকে গ্রেফতার করতো তাদের থেকে নৃশংস অত্যাচারের মাধ্যমে তথ্য সংগ্রহের জন্য সিরিয়ায় পাঠানো হতো। মার্কিনীরা এমন কুকর্মকে “রেন্ডিশন” বলে থাকে। রিম্যান্ডে নিয়ে বাংলাদেশের র‌্যাব বা পুলিশ যে নৃশংস কাজটি করে সেটিই সিরিয়ার গোয়েন্দা পুলিশ করতো মার্কিনীদের পক্ষে। এমন এক তাঁবেদার স্বৈরাচারের বদলে স্বাধীন সরকারের প্রতিষ্ঠা কি সাম্রাজ্যবাদী শক্তিগুলোর কাছে কি গ্রহণযোগ্য হতে পারে? মিশর,তিউনিসিয়া,লিবিয়া ও ইয়েমেনে স্বৈরাচারি শাসনের বিলুপ্তিতে তারা আদৌ খুশি নয়। কারণ তারা ছিল তাদের পরম মিত্র। এসব শাসকদের উপর অর্পিত মূল দায়িত্বটি ছিল পাশ্চাত্যের স্বার্থ সংরক্ষণ। সেটি যেমন সামরিক ও অর্থনৈতিক ক্ষেত্রে,তেমনি সাংস্কৃতিক ময়দানে। পাশ্চাত্য শক্তিসমুহের লক্ষ্য শুধু সামরিক ও অর্থনৈতিক আধিপত্য নয়,বরং পাশ্চাত্য মূল্যবোধ,সংস্কৃতি ও জীবনদর্শের বিশ্বব্যাপী ব্যপ্তি। তারা যেমন বিশ্বে সামরিক ও অর্থনৈতিক প্রতিপক্ষ চায় না, তেমনি সাংস্কৃতিক পক্ষও চায় না। অথচ মুসলমানগণ তো তেমনি এক প্রতিপক্ষ রূপে খাড়া হতে চায়। মুসলমানের সামনে এছাড়া অন্য কোন পথও খোলা রাখা হয়নি। মুসলমান হওয়ার এ এক দায়ব্দ্ধতা। মুসলমানের প্রতিটি কর্ম যেমন ইবাদত,প্রতিটি যুদ্ধই তেমনি জিহাদ। মুসলিম দেশে ইসলামী বিপ্লব এজন্যই তাদের কাছে অসহনীয়। ফলে দেশে দেশে স্রেফ ম্যাকডোনালান্ড বা কেএফসি ফাস্ট ফুডের দোকান খোলা নিয়ে তারা খুশি নয়। তারা চায়,পাশ্চাত্য ঢাঁচে ক্লাব,ক্যাসিনা,নাট্যশালা,মদ্যশালা,পতিতাপল্লি ও সমুদ্রসৈকত গড়ে উঠুক। মাছ যেমন পানিতে বাঁচে,মানুষও তেমনি নিজস্ব সংস্কৃতির মাঝে বাস করে। পাশ্চাত্য দেশের মানুষের পক্ষে এজন্যই পরিপূর্ণ ইসলামি সংস্কৃতির দেশে বাস করা কষ্টকর হয়ে পড়ে।